Μικροσκοπική μελέτη της διαστρωμάτωσης ακρυλικών δοντιών οδοντοστοιχιών:
Creators: name: Μανασή, Μαγδαληνή Απόστολου
Publisher: name: Aristotle University of Thessaloniki
Year: 2014
Subjects: διαστρωμάτωση
ακρυλικά δόντια
μικροσκληρότητα
layered structure
acrylic teeth
microhardness

description: Τα τεχνητά δόντια οδοντοστοιχιών αποτελούν αναπόσπαστο κομμάτι της προσθετικής αποκατάστασης των μερικά και ολικά νωδών ασθενών. Η βιβλιογραφία επικεντρώνεται σε εργαστηριακές μελέτες κυρίως σχετικά με τις μηχανικές ιδιότητες και την αντοχή του δεσμού της σύνδεσής τους με τις βάσεις. Οι σύγχρονες μέθοδοι κατασκευής ακρυλικών δοντιών περιλαμβάνουν την τεχνική της διαστρωμάτωσης, για τις επιδράσεις της οποίας στις ιδιότητες των ακρυλικών δοντιών δεν υπάρχει αντίστοιχη επιστημονική τεκμηρίωση. Σκοπός της παρούσας έρευνας ήταν η μελέτη της τοπογραφίας των στρωμάτων από τα οποία δομούνται τα ακρυλικά δόντια των κινητών προσθέσεων, μέσω της μικροσκοπικής παρατήρησης και εμβαδομέτρησης αυτών. Τα τεχνητά δόντια που μελετήθηκαν ήταν ακρυλικά δόντια οδοντοστοιχιών από διασταυρωμένο πολυμερές που κυκλοφορούν ευρέως στην ελληνική και ευρωπαϊκή αγορά. Χρησιμοποιήθηκαν 12 κεντρικοί τομείς, 12 κυνόδοντες και 12 πρώτοι προγόμφιοι άνω γνάθου από πέντε εμπορικά προϊόντα, στα οποία έγιναν 3 οριζόντιες τομές στο κοπτικό, μέσο και αυχενικό τριτημόριο. Οι επιφάνειες των τομών παρατηρήθηκαν σε μεταλλογραφικό μικροσκόπιο και έγινε λήψη φωτογραφιών, από την ανασύνθεση των οποίων έγινε καταγραφή του αριθμού των στρωμάτων και εμβαδομέτρηση. Ακόμη, μετρήθηκε η μικροσκληρότητα σε επιλεγμένα στρώματα των δοντιών με τη δοκιμασία Knoop. Η στατιστική ανάλυση των δεδομένων έγινε με δοκιμασίες Student’s t-test, Mann-Whitney, paired samples t-test, Wilcoxon, One Way Anova και Kruskal-Wallis, ανάλογα με τις συγκρίσεις και τις συνθήκες. Τα αποτελέσματα έδειξαν ότι σε όλα, εκτός από ένα, από τα ακρυλικά δόντια που μελετήθηκαν, ήταν εμφανής η διαστρωμάτωση. Παρατηρήθηκαν στατιστικά σημαντικές διαφορές ως προς την έκταση των στρωμάτων μεταξύ των διαφόρων τύπων δοντιών (κεντρικοί, κυνόδοντες, προγόμφιοι), μεταξύ των προϊόντων, καθώς και μεταξύ των επιφανειών παρατήρησης. Ακόμη, διαφορές παρατηρήθηκαν στη μικροσκληρότητα, μεταξύ των εμπορικών προϊόντων, αλλά και μεταξύ των στρωμάτων. Συμπερασματικά, η δομή κατά στρώματα των ακρυλικών δοντιών από διασταυρωμένο πολυμερές είναι διακριτή μικροσκοπικά, διαφοροποιείται από την κοπτική/μασητική προς την αυχενική επιφάνεια, και συνοδεύεται από διαφορές στη μικροσκληρότητα.
description: Denture teeth are widely used for the prosthetic rehabilitation of partially and completely edentulous patients. A variety of scientific research articles examine the mechanical properties and the bond strength of acrylic teeth with denture bases. Although it is known that contemporary methods of constructing denture teeth include layering of the acrylic structure, there is a lack of published information on its effect on the critical properties. The purpose of the present study was to microscopically identify the different layers that acrylic teeth are composed of, and to record the number and the area of these layers. Five brands of cross-linked acrylic denture teeth, widely available in the european market were included. Twelve upper central insicors, 12 upper canines and 12 upper first premolars of each commercial product were used and were horizontally sectioned at 3 levels (insical, median, cervical). The sectioned surfaces were microscopically observed and photographs were taken. After recomposition of the photographs, the number of layers was recorded and their area was calculated. The microhardness of the layers was measured on selected specimens using Knoop hardness test. Data were statistically analyzed using Student’s t-test, Mann-Whitney test, paired samples t-test, Wilcoxon Analysis, One Way Anova and Kruskal-Wallis test, depending on the comparisons. All but one of the acrylic teeth revealed their layered structure. The topography of layers differed among the types of teeth, the commercial products and the sectioned surfaces. Microhardness differences were also observed among the various brands and layers. In conclusion, the layered structure of cross-linked acrylic teeth is microscopically identifiable. It is differentiated from the incisal/occlusal surface towards the basal surface and it is accompanied by microhardness variations.